open-index/open-wikipedia-markdown huggingface dataset:
Siencis sociâls

Lis **siencis sociâls** a son un grop di dissiplinis che a studiin i aspiets umans dal mont. Tai lôr studis a doprin une vore sei i metodis cuantitatîfs tipics di dutis lis altris siencis, sei i metodis cualitatîfs che a son tipics dai studiis sociâi.

Pe lôr nature e pes diferencis cu lis altris siencis di spes lis siencis sociâls a son stadis criticadis e nomenadis come des siencis impuris. 

In efiets a son almancul trê elements che a distinguin lis siencis sociâls di chês naturâls:
* I) Nol è pussibil fâ esperiments di laboratori, ven a stâi che al mancje chel che al è ae fonde dal mût sientific: la ripetibilitât di un fenomen par verificâ i risultâts;
* II) La ricercje de validitât des teoriis a pues jessi condizionade in mût pesant dal contest storic
* III) Il studiôs nol è al di fûr dal fenomen studiât come che al pues jessi il sienciât tal so laboratori.

Par chest al pues sucedi che cuant che i risultâts osservâts no corispuindin a la teorie che si veve elaborât no jê dite che sedi la teorie a jessi sbaliade.

Lis Siencis sociâls principâls a son:
* Antropologjie
* Siencis politichis
* Economie
* Filosofie
* Pedagogjie
* Storie
* Psicologjie
* Sociologjie
* Teologjie
Gruâr

**Gruâr** (*Gruaro* in dialets venits) al è un comun di 2.702 abitants e al fâs part dal mandament di Puart inte Citât metropolitane di Vignesie e al fâs part de diocesi di Concuardie Pordenon.
In chest comun a vivin 2.702 personis, lis frazions a son  Bagnàre (loc Bagnara), Boldàre (loc. Boldara), Fàvola, Gjai o Gjai di Sièe (loc. Giai o Giai de la Siega), Sièe (loc. La Siega) Glereân, Lamâc, Languòre,  Magrine, Malcanton, Menarûl, Mondina, Brusatotina  e Stalis.
CAP

Il **CAP** (scurte par *Codice di avviamento postale*, par furlan *codiç di inviament postâl*) al è doprât in Italie par rindi plui facilis capî il lûc di destinazion da lis spedizions fatis vie pueste; al fo creât tal 1967.

## Struture
Il CAP al è formât di cinc numars; la regole gjenerâl e je che lis primis dôs a son par la provincie, ma nol vâl pes provinciis creadis daspò de istituzion dal CAP, parcè che in chê volte lis provinciis a jerin juste 100 partint di Rome (00), par cui a podevin jessi cuviertis cun doi numars. Par lis gnovis provinciis, il codiç al è chel de provincie di origjin, cun daûr 170; chest mût al jere provisori, ma al reste ancjemò al dì di vuê; cun di plui, i comuns de provincie a mantegnin il CAP di origjin e no son distinguibii dai comuns de provincie iniziâl.

Par lis provinciis creadis dal 1997 in ca, la regule e cambie un pôc: la atribuzion e je univoche cun lis agjenziis di recapit: i prins doi numars no indichin plui dome une provincie, e par capî se al è un cjâf lûc si scugne cjalâ se il tierç numar al è dispar (--1-- par lis gnovis provinciis, si partìs dal --9-- par lis gnovis provinciis); lis altris localitâts de provincie a àn un numar pari (chel prime dal numar dal cjâf lûc, par cui --0-- par lis vecjis provinciis, e a partî di --8-- par chês gnovis).

In gjenar, un stes CAP al pues jessi leât a plui comuns, ancje no confinants. Lis citâts plui grandis a puedin vê plui CAPs (par esempli Bologne), che a metin dongje cuartîrs, circoscrizions, e vie indevant; chest al pues capitâ ancje par frazions di comuns no cussì grancj. Par i cjâf lûcs di provincie cun plui CAPs al esist ancje un gjeneric, bon par dutis lis zonis, ch'al finìs cun "00" (par cui il CAP gjeneric di Rome al è 00100, par Milan 20100); chest al ven doprât par riferîsi ai ufizis postâi centrâi o par lis spedizions destinadis a grandis utencis.

Codiçs simii a esistin ancje in altris paîs; tai Stâts Unîts, par dî, l'ecuivalent al è il *[[zip code]]*.

## Cjâf lûcs dal Friûl
In Friûl si cjatin diviersis ecezions a la regule gjenerâl. Gurize no à mai vût un codiç unic di dôs cifris, ma dal inizi dopre chel di Triest (34---); par cui a lis localitâts de Provincie di Gurize si doprin i codiçs di 3407x a 3409x, par chês de Provincie di Triest chei di 3401x a 3406x. Tal câs di Pordenon, il codiç al ricuarde chê de provincie origjinâl (Udin), e ducj i comuns de provincie di Pordenon a doprin codiçs cul stes model di chei de provincie di Udin.
* Gurize: 34170
* Pordenon: 33170
* Udin: 33100

## Leams esternis
*  Ricercje dal CAP sul sît des Puestis talianis
*  Ricercje dal CAP sul sît NonSoloCap
*  Ducj i CAPs dai comuns talians
Chrząchów

**Chrząchów** al è un pais inte Polonie sud-orientâl, fra Puławy e Lublin, al fâs part dal comun di Końskowola e al è sul flum Kurówka.
Lis primis notiziis de so esistence a son atôr dal 1430. Il paîs al è stât brusât dal dut dai austriacs te prime vuere mondiâl. Te seconde vuere mondiâl al è stât bombardât de aviazion todescje.
Kurówka

Il **Kurowka** (*[[Kurów]]*ka) al è un flum dal sud est de Polonie e al è un dai afluents di drete de Vistule.
Al è lunc cirche 50 chilometris e il so bacin al è di 395,4 chilometris cuadrâts.
Sant Eler

**Sant Eler** (o **Elar** o **Sant Ilari** par furlan moderni) al è stât vescul di Aquilee dal 276 al 285. Al è muart durant lis persecuzions dal imperadôr roman Numerian copât cun il so diacun Tatian. I doi a son i patrons di Gurize. Daûr dal cult di chest sant al jere un non di batisim cetant difondût tal Friûl medievâl, e nus à lassât il cognon (intalianât) Ellero e derivâts tanche Liruti.
Crisogon I

**Crisogon I** (Chrysogonus) al è stât vescul di Aquilee dal 286 al 295 cirche. Al è muart sot des persecuzions ai cristians dal imperadôr roman Dioclezian.
Teodor

Teodor (Theodore) al è stât vescul di Aquilee dal 314 cirche al 340 cirche. Al à fât part dai concili di Arles tal 314 cuintri i donatiscj. Sot di lui te etât dal imperadôr Costantin e je stade une grande cressite dal cristianisim a Aquilee tant al è vês che al è stât fat su il prin complès architetonic te future basiliche di Aquilee.
Fortunazian

**Fortunazian** (Fortunatianus) al è stât vescul di Aquilee dal 342 al 357. Al jere nassût a Cividât, so pari e sô mari a jerin di origjin africane. Al à fat part dai concilis di Sardic dal 343 e di Milan dal 355
Sisteme solâr

Il **Sisteme Solâr** al è l'insiemi di ducj i astris che a orbitin ator dal Soreli e che, par vie de gravitât, a son duncje leâts a lui. Al è componût di 9 planets, almancul 158 satelits naturâls (o lunis) e centenârs di miârs di planets minôrs o planetoits, asteroits, meteoris e cometis; tal mieç al è une misture di gas e polvars. Dut chest al forme un dai braçs de galassie Vie Lattee, che al zire ator dal centri de galassie, logât a 26.000 agns lûs di distance a une velocitât di 220 km/s. 

Intal fevelâ popolâr, spes clamin sisteme solâr ancje altris sistemis stelârs e sistemis planetaris; chest ûs nol è just, parcè che cun cheste peraule si varès di intindi dome il sisteme de Tiere, e par chei altris doprâ nons come "sisteme di Alpha Centauri" o "sisteme di 51 Pegasi".

## Struture
Il Soreli (simbul astronomic ☉) al è une stele G2 inte secuence principâl che al conten il 99,86% de masse cognossude dal sisteme solâr. I doi cuarps plui grues che a orbitin ator di lui, Jupiter e Saturni, a formin plui dal 90% di chel che al reste; il nûl di Oort al podarès ocupâ une buine percentuâl, ma la sô esistence no je ancjemò confermade.

In tiermins plui gjenerâls, la regjon cognossude dal sisteme e consist in vot cuarps, in orbitis avonde unichis, par solit clamâts planets o planets maiôrs, e dôs cinturiis di obiets plui piçui, i planets minôrs o planetoits. Pluton, il novesim planet, al è ancje considerât un membri de cinturie esterne, e nol è clâr se al è di considerâ un planet maiôr o minôr, soredut daspò la scuvierte di 2003 UB313. Un grum di ogjets che a orbitin ator dal Soreli a stan sul stes plan, clamât plan elitic, e a orbitin inte stesse direzion; spes ator di lôr a orbitin lunis, e i plui grancj a son ancje circondâts di anei di polvar e di altri particolât.

I planets maiôrs a son, in ordin, Mercuri (☿), Bielestele (♀), Tiere (🜨/♁), Mart (♂), Jupiter (♃), Saturni (♄), Uran (⛢/♅) e Netun (♆). Siet dai vot planets a cjapin il non di dius e deis de mitologjie greche-romane. I planets nanìns includin Ceres (⚳), Pluton (⯓/♇) e Eris (⯰).

### Distancis interplanetariis

Lis distancis jenfri dal sisteme solâr a son par solit misuradis in Unitâts astronomichis, o UA. Une UA e je la distance mediane tra la Tiere e il Soreli, ven a stâi 149.598.000 chilometris. Altris unitâts dopradis spes a son il gjigametri (Gm, un milion di chilometris) e il terametri (Tm, un miliart di chilometris). Pluton al è plui o mancul a 38 UA (5,9 Tm) dal Soreli, Jupiter al è logât cirche a 5,2 UA (778 Gm).

Ancje se une vore di diagrams a rapresentin il sisteme solâr come a la stesse distance une di chê altre, a son invezit disponudis gjeometrichementri, ven a stâi che ognidune e je al dopli de distance dal Soreli rispiet a chê prime; par esempli, la distance di Bielestele dal Soreli e je cirche il dopli di chê di Mercuri, la distance de Tiere e je il dopli di chê di Bielestele e cussì indevant. Cheste relazion e je esprimude inte leç di Bode-Titius.
Prefìs telefonic

Un **prefìs telefonic** (a voltis ancje **prefìs telesetîf**) al è une serie di numars che si metin devant di un numar telefonic par identificâlu miôr, in gjenar par distingui lis diviersis zonis di un paîs (regjons, provinciis, o distrets plui piçui) o ben par separâ i variis servizis telefonics (par esempli i numars de telefonie mobil da chei fis e da chei di emergjence).

Ogni paîs al à un prefìs telefonic internazionâl, che lu separe di chei altris, ch'al scomence cun **00** (cu la ecezion di Canadà e Stâts Unîts di Americhe); pai codiçs locâi invezit nol è un standard: in ciert stâts la lungjece e je fisse (3 numars in Canadà, 1 in Australie), in altris e cambie (in Gjermanie e Austrie e pues lâ di 2 a 5 numars); in altris ancjemò il prefìs al pues jessi incorporât tal numar, come par esempli in Spagne e in Norvegje.

## I prefìs telefonics in [[Italie]]
* "00" iniziâl: prefìs internazionâi
* "0" iniziâl: prefìs locâi, fûr che 0878 che al indiche une tarifazion difarente
* "3" iniziâl: prefìs pe telefonie mobil
* "1" iniziâl: servizis di utilitât, ca di un pôc sostituîts cun un 4 iniziâl; a scomençaran cun l'1 dome i numars di emergjence (112/113/115/117/118)
* "8" iniziâl: numars verts (800/803), numars a cost ripartît (848), numars a valôrs zontât (89)
* "7" iniziâl: servizis di trasmission di dâts, cun tarifazion diferenziade (702) o "vert" (700)

## Cjale ancje
* Prefìs telefonics internazionâi
Danon

**Danon** (*Danon* in lenga venita) al è un comun di 3.733 abitants e al fâs part dal mandament di Puart inte Citât metropolitane di Vignesie.
Concuardie

**Concuardie** (*Concordia Sagitaria* tai dialets venits) e je un comun di 10.649 abitants e e fâs part dal mandament di Puart inte Citât metropolitane di Vignesie; e à origjins romanis e e je stade di fat fondade tal 42 p.d.C. cul non di *Iulia Concordia*, dongje de crosere tra la Vie Annie e la Vie Postumie.
Puart

**Puart** (*Porto* in dialet venit) al è un comun di 25.158 abitants e al fâs part dal mandament di Puart inte Citât metropolitane di Vignesie.
Sapade

**Sapade** (o ancje **Ploden**, **Plodn** tal dialet todesc locâl, **Bladen** in todesc) al è un comun de Cjargne, che al dì di vuê al fâs part de provincie di Udin e al à 1.355 abitants. Tal 2017 al è tornât in Friûl dal Venit, cui a fo separât dai austriacs tal 1852: di fat e fâs part de Arcidiocesi di Udin, lis scuadris locâls di schi a corin pe regjon furlane e la scuadre di balon dal paîs e zuie tal Campionât cjargnel.

Il 9 març 2008 si à tignût cun esit positif (95% an votât 'si') un referendum consultif par il passaç a le regjon Friûl-Vignesie Julie.
Invezit il 22 Novembar 2017 cul vôt favorevul dale Camere dai Deputât e prime tal Senât passe ufizialment tal Friûl.
Coinè

La peraule greche *coinè* o *koinè* (*κοινή*) e vûl dî leteralmentri "comun". Al è doprât in plui sens diviers:

* Coinè greche (Κοινή Ἑλληνική), il dialet comun dal grêc che si doprave come lenghe internazionâl inte ete elenistiche e ancje tal Imperi Roman
* Coinè greche moderne, un tiermin doprât a voltis par riferîsi ae lenghe greche moderne standard
* Lenghe coinè, ven a stâi une varietât di une cualsisei lenghe che e je doprade come mieç di comunicazion di zonis plui grandis e si à evolude par mieç dal contat e de convergjence di plui dialets
* il Furlan standard al è l'esempli di coinè aplicade ae realtât varie de lenghe furlane
Provincie di Udin

La **provincie di Udin** e jere la plui grande e la plui popolade des provinciis de regjon aministrative Friûl-Vignesie Julie. 

La provincie e à smitût di puartâ indenant lis sô funzions dal 22 di Avrîl 2018, cuant che e fo mitude in licuidazion. Al dì di vuê e je sede dal ent di decentrament regjonâl di Udin, che al à i so stes confins e a à cjapât sù ciertis sô struturis. 

## Gjeografie
### Confins
La provincie di Udin e confinave a nord cu l'Austrie, a ovest cu la provincie di Pordenon, chê di Belun e di Vignesie, a est cun chê di Gurize e cu la Slovenie.
### Teritori
Il teritori al è montagnôs a Nord, dividût inte regjon de Cjargne a Nord-Ovest e la Val Cjanâl a Nord-Est. A Sud de zone montagnose al è il Friûl di Mieç, cun al centri il cjâf lûc provinciâl, Udin. La citât di Udin e domine la planure furlane, che e si distint fin tal Mâr Adriatic, dulà che si cjatin lis marinis di Maran e di Grau .

## Storie
La provincie e nassè intal 1797, daspò de concuist di Napoleon Bonaparte. Intal 1815 passà al Ream Lombart-Venit cul non di **Provincie dal Friûl**, sot dal domini asburgjic. Intal 1866 sucedè l'anession al Ream d'Italie.

Cirche dôs tiercis dal toc ocidentâl de provincie si distacarin intal 1968, formant in chest mût la provincie di Pordenon, la cussì-clamade *Diestre Tiliment*. 

Tal 2004 cuntun referendum si vev di selzi si distacâ la provincie di une gnove provincie, cun dentri la Cjargne, il Glemonês e il Tarvisian

La provincie e je al dì di vuê mitude in licuidazion dal 22 di Avrîl 2018. Lis sô funzions della Provincia a son cumò de Regjon e dai Comuns.
## Economie

## Popolazion
Inte provincie di Udin a vivin cirche 530 mil abitants, scuasit centmil intal cjâf lûc.
### Lenghis
Il furlan al è lenghe uficiâl insiemit al talian, e al è fevelât da cirche 600 mil personis.

A esistin minorancis di sloven, fevelât da uns 10 mil personis dilunc dal confin con la Slovenie, da Tarvis fin te zone a Est di Cividât.

Il todesc al è fevelât inte Val Cjanâle tai paîs di Sauris, Tamau e Sapade a (sauran, tamavês e sapadìn).

## Comuns

## Notis
2002

2001 < **2002** < 2003

## Acjadiments
* 1 di Zenâr - L'Euro al devente la monede ufiziâl di undis dai cuindis paîs de Union Europeane
* 3 di Març - Cuntun referendum, i abitants de Svuizare e aprovin la jentrade dal stât inte ONU

## Nassûts

## Muarts

## [[Premis Nobel]]
* pe Pâs: Jimmy Carter
* pe leteradure: Imre Kertész
* pe midisine: Sydney Brenner, H. Robert Horvitz, John E. Sulston
* pe fisiche: Raymond, Riccardo Giacconi, Masatoshi Koshiba
* pe chimiche: John B. Fenn, Koichi Tanaka, Kurt Wüthrich
* pe economie: Daniel Kahneman, Vernon L. Smith

## Variis

## Cjale ancje
* Storie an par an
Provincie di Gurize

La **provincie di Gurize** e je la plui piçule des trê provinciis dal Friûl storic; e confine a ovest cu la provincie di Udin, a sud est cun chê di Triest, a est cu la Slovenie (Regjon statistiche gurizane), a sud e je bagnade dal mâr Adriatic. Il centri plui impuartant daspò dal cjaf lûc al è Monfalcon.

E cumprint dute le basse val dal Lusinç, la fôs dal Tamau e in part al Cuei.

## Comuns

## Storie

## Economie

## Popolazion
Provincie di Pordenon

La **provincie di Pordenon** e je une des trê provinciis dal Friûl storic; e confine a est e a nord cu la provincie di Udin, a est cul Venit (provinciis di Vignesie, Belun e Trevîs). E fo creade tal 1968, prime di cheste date il territori al faseve part de provincie di Udin.

## Comuns
Grafie

La **grafie** al è il mût che si scrivin des peraulis doprant dai segns. Cun cheste peraule si intint sei cemût che al scrîf ogni persone sei il mût doprât par scrivi une lenghe.

Ogniun al à une sô grafie carateristiche tant al è vêr che a son dai esperts che a son bogns di cognossi se un ciert scrit al è stât fat o falsificât di une persone oben no.

Il studi sistematic des grafiis al à fat nassi une dissipline, che par cualchidun e je une sience, che si clame grafologjie.

La grafie al è ancje il mût che une popolazion a dopre par scrivi une lenghe, ven a stâi une convenzion par scrivi lis peraulis e par leilis. Une stesse letare o un insiemit di letaris dal alfabet, al pues jessi let in mût diferent in lenghis (e in grafiis) diferentis.

## Vôs leadis
*Alfabet furlan
*Grafie uficiâl dal Furlan
*Grafologjie
*Scriture
Grafie uficiâl de lenghe furlane

La **grafie uficiâl de lenghe furlane** e je stade decretade cun leç regjonâl 15 dal 1996 dulà che si stabilìs che nome cheste grafie si podarâ doprâle tai ats publics e te toponomastiche. No dome, al ven ancje proibît cualsisei finanziament public a libris di scuele o a cors di insegnament che no dopredin cheste grafie.

## Cemût che e je nassude la grafie uficiâl
Di cuant che si à scomençât a scrivi par furlan si à vût il probleme di rivâ a scrivilu. L'alfabet latin nol bastave par rivâ a segnâ ducj i suns e i varis scritôrs a vevin ognidun di inventâ un sisteme propri.
Tal 1986 il linguist catalan Xavier Lamuela al à elaborât, par cont de Provincie di Udin, un sisteme di grafie complet par normalizâ il mût di scrivi il furlan. La propueste di Lamuela e jere une evoluzion de scriture doprade de Societât Filologjiche Furlane cun cualchi gambiament par rindi la scriture plui coerente.
Dal 1986 al 1996 a son stâts fats un grum di discussions pro e cuintri cheste grafie e, dopo un ricors de stesse Filologjiche Furlane, la grafie uficiâl e je deventade che proponude di Lamuela cun dôs diferencis proviodudis de Leç 15: 
* al ven bandonât il digram ts che al devente z in inizi o in cuarp di peraule (par esempli zovin).
* la q, che no si doprave, si pues doprâ te toponomastiche o tai nons storics tant che Aquilee, Sant Quarin o Marquart.

## Carateristichis
La grafie e dopre i 26 segns dal alfabet furlan plui 7 digrams, ven a stâi grops di doi segns che a si lein tant che un sun sôl. I digrams a son:
* ch – par esempli machine
* gh – par esempli aghe
* ‘s – che al è un esse dolce come in ‘save o in ‘Sef
* ss – come in scusse
* gn – come in gnogno o in gnotul
* cj – che al fâs il carateristic sun furlan di cjan o ducj.
* gj - che al fâs il carateristic sun furlan di gjat o gjen

I ultins doi a son carateristics dal furlan e a no esistin in altris lenghis romanzis come par esempli intal talian.

## La grafie par scrivi intes varietâts
*Articul principâl: [[la scriture des varietâts]]*

La grafie uficiâl e permet di scrivi sedi il furlan standard che lis varietâts. Par rivâ a scrivi i suns che a son presints tes varietâts ma no tal furlan comun si puedin doprâ dai digrams a pueste:
* th pal sun interdintâl sort
* dh pal sun interdintâl sonôr
* sj, ssj, sj pal sun sibilant palatâl sort
* ‘sj e sj pal sun sibilant palatâl sonôr

## Leams
Grafie uficiâl de lenghe furlane

Lezions online di furlan

## Vôs leadis
*Alfabet furlan
*Lenghe furlane
*Furlan standard
Friûl di Mieç

Il **Friûl di Mieç** o **Friûl di ca dal clap** al è chê zone mediane dal Friûl che e va dal ovest al est da la regjon e che e je logade tra lis monts e la planure. 

In cheste zone e je impastanade ancje Udin.
Lenghis dal Friûl

Il Friûl al è il puest dulà che lis trê grandis animis dal continent european, chê latine, chê sclave e chê todescje si incuintrin, par chest al è normâl che tal so teritori si feveledin di secui diviersis lenghis e dialets dongje dal Furlan.

Ducj i fevelants furlans de regjon a son bilengâi, ven a stâi che a fevelin la marilenghe e il talian ma a son une vore pandûts i câs di trilengâi (par esempli talian-Furlan-dialet venit o in ciertis zonis, par esempli a Gurize, talian-Furlan-sloven) e fintremai di quadrilengâi. 

Tal Friûl storic, dongje il furlan e il talian, a son des altris feveladis di origjinis slavis, venitis e todescj.

## Vôs leadis
*Dialets slovens dal Friûl
*Dialets todescs dal Friûl
*Dialets venits dal Friûl
*Lenghe furlane

## Leams esternis
* Minorancis linguistichis storichis dal Friûl-Vignesie Julie
Dialets venits dal Friûl

In dute la Furlanie a si cjatin des zonis dulà che si fevelin dai **dialets venits**. 

In provincie di Pordenon al confin cul Venit, ma ancje in zonis che no fasin part dal Friûl storic tant che Triest e Mugle, tai secui stâts si è bandonât il furlan par feveladis derivadis dal venit.

Intal Friûl i dialets venits si dividin in **dialets autoctons**, che a son storichementri presints in regjon di prime de fin dal stât patriarcjâl, e in **dialets coloniâi** puartâts de dominazion Veneziane.

## Dialets venits autoctons
I dialets venits autoctons a son il **Maranês**, il **dialet di [[Grau]]** e il **Bisiac**. 
Maran e Grau jessint sul mâr a son simpri stadis leadis a lis altris citâts de cueste adriatiche. Ducj e doi i dialets a son avonde diferents sei dal venit di tiere che dal venezian, il maranês al è une vore vîf, invezit il gradês al mostre cualchi segnâl di contaminazion dal triestin viodût probabilmentri come codiç linguistic plui prestigjôs.

Une vore carateristic al è ancje il bisiac che al à cjapât dentri une vore di peraulis furlanis. Il bisiac si fevele tes bandis di Segrât, Foian, Pieris, Roncjis e Bean dal Teritori. Tant che il gradês al è in pericul di assorbiment di bande dal triestin, che, al va dite, al è une vore vitâl.

## Dialets venits coloniâi
Chei altris dialets venits dal Friûl a son clamâts dialets coloniâi o di imitazion e a si son pandûts durant la dominazion veneziane fra i sorestants des citadelis plui impuartantis. Dialets di chest tip si fevelin o si son fevelâts a Pordenon, Udin, Cividât, Manià, Spilimberc, Tisane, Palme e a Çarvignan.
Dialet udinês

Il **dialet Udinês** al è un dialet venit di imitazion e di seconde man che si è davuelzût fra i sorestants e i marcjadants de citât intant de dominazion Veneziane. Al è un dialet venit che si è une vore imbastardît cul lessic furlan. 

Une volte al jere une vore fevelât in citât ma in dì di vuê al sta sparint e nol è plui fevelât dai zovins. 

Si jere pandût tant che codiç lenghistic di prestiç sot dai venezians, vuê al à pierdût chest prestiç e al ven viodût mâl sei dai furlanofons, sei des fameis che lu dopravin e che a son passadis al talian. 

Federico Vicario de Universitât di Udin al à fat notâ come che, dopo dal talian, la lenghe di lustri in citât fra i sorestants aromai e je deventade chê furlane tal puest dal dialet udinês.

## Vôs leadis
* venit
Furlan gurizan

Il **furlan gurizan** o **furlan orientâl** (loc. ancje *furlan da bassa*) al è chel fevelât intes areis che plui o mancul corispuindin a chês dal Friûl austriac, o di "Di là dal Clap", o Contee di Gurize e Gardiscje, ven a stâi chel toc di Friûl che al è restât sot dal Austrie-Ongjarie fintremai la fin de Grande Vuere, tal 1918; chest al inclût ancje la zone dal mandament di Çarvignan che e fâs cumò part de provincie di Udin, oltri ai paîs de Provincie di Gurize su la rive drete e çampe dal Lusinç, fûr che Cormons e pôcs altris, dulà che si fevele invezit il furlan centrâl.
Il furlan di Gurize citât al è però diviers.

## Carateristichis
### Morfologjie
A une prime cjalade, la difarence plui evidente e je forsit la terminazion da lis parts dal discors, che e je in -a, par cui "Lenghe furlane" e devente "Lenga furlana", "jê e samene i cudumars" devente "jê a samena i cudumars". I articui determinatîfs a son cussì:

Par la gramatiche, lis difarencis a son piçulis: intes formis verbâls, al presint la prime persone e finìs par solit in -i invezit che in -t (par esempli in *crodi*)

Difarent al è ancje la coniugazion dal verp *volê*, che al fâs al presint

La prime persone singolâr dal futûr sempliç e je *jo o urarai*, dal condizionâl *jo o uraressi*, dal imperfet *jo o urevi*.

### Fonologjie
Dal pont di viste dai suns, chest furlan al pues sameâ mancul origjinâl, parcè che par esempli il digram tipic furlan "cj" (par esempli in *cjase*) al devente "ci" (*ciasa*), pronunciât come la peraule *cene*; chest ultime e devente invezit in cheste variant *sene*, e tal stes mût si compuartin dutis lis peraulis che inte grafie uficiâl a doprin la letare "ç" (*çuet* al devente *suet*), ancje se e vegnin a la fin de peraule (*messaç* al è *messàs*, forme compagne sei intal singolâr sei intal plurâl).

## Storie
Chestis difarencis e àn causis storichis daûr; chestis zonis a forin sot de Austrie par 400 agns consecutîfs, par cui la evoluzion e fo divierse rispiet a lis zonis dongje che e jerin sot de Republiche di Vignesie e a jerin plui puartadis viers l'ambient talian; specialmentri a Gurize invezit, la influence todescje e jere un grum plui fuarte e ben visibile in dutis lis oparis publicadis lì intal XIX secul; cun di plui, spes la int e jere trilengâl o cuadrilengâl, fevelant ancje sloven e talian dongje di todesc e furlan.

## Grafie
La grafie dal furlan de basse no je mai stade definide, par cui a esistin un grum di mûts par scrivi une peraule e un sun. Par fâ un esempli, il sun "s" di *cene* al pues ancje jessi scrit cuntun apostrof devant e cussì vie.

## Comuns
Friûl di là dal Clap

Il **Friûl di là dal Clap**, **Friûl orientâl** o **Friûl gurizan** e je une zone dal Friûl storic che al restà sot de Austrie fintremai la prime vuere mondiâl. Al comprent lis citâts di Gurize e Gardiscje. Cheste piçule regjon e cjape dentri sù par jù i comuns dal flum Ausse al flum Timau, ven a stâi dute la provincie di Gurize e cualchi comun tacât de provincie di Udin.

## Comuns
Dialets slovens dal Friûl

In dute la bande orientâl dal Friûl a son presintis dute une schirie di insediaments cun popolazions che a fevelin dai dialets dal sloven. I prins sclâfs a son rivâts tal VI secul daspò di Crist e Pauli Diacun te Historia Langobardorum, al conte che tal 670 d.d.C. popolazions sclavis a sburtavin par jentrâ in Friûl.

Lis zonis sclavofonis dal Friûl a son:
* La Valcjanâl dulà che tes bandis di Cjampròs, Ugovize, Valbrune, Lusnits e San Leopold al si fevele il **[[zelian]]**, che al è un dialet sloven fradi di chel de valade dal Gail in Carinzie.

* La Val Resie cuntun dialet une vore vieri e diferent di chei altris: il **[[rosean]]**

* Le alte valade de Tor cun Lusèvare, Taipane, Prossenic, Subit, Cjaneule e Val di Faedis dulà che il dialet sloven locâl, o **[[po našin]]**, al à pierdût une vore di teren tai ultims decenis ancje parcè che in provincie di Udin no jerin proviodudis dal stât talian, formis di tutele.

* Lis Valadis dal Nadison dulà che il tipic dialet **[[nadisonian]]** al è une vore vitâl a Pulfar, Savogne di Udin, San Pieri dai Sclavons, Grimàc, Drencje e Sant Lenart.

* Il Cuei cui paîs di Prepot, Dolegne, Scriò, Subid

* Il Cjars che de basse orientâl gurizane al continue fûr dal Friûl storic cjapant dentri dute la provincie di Triest.

## Vôs leadis
* Minorance slovene
* Lenghis dal Friûl
Dialet rosean

Il **Rosean** al è un dialet sloven che si fevele in Val Resie. 

La valade e je isolade des altris zonis sclavis e e à simpri fat part de storie dal Friûl. 

Il dialet al è une vore arcaic cun dentri cualchi element lessicâl carateristic dal furlan. Par chest un timp si diseve che a nol jere di origjin slovene ma che al vignive de Russie. Putrops linguiscj lu àn studiât e a disin che al è di sigûr un dialet sloven.

Chest pont di viste nol è però ben viodût de popolazion locâl, tant e je vere che pes scuelis elementârs e par l’asîl ducj i gjenitôrs a àn sielzût di fâ insegnâ il resian ma no il sloven leterari.

## Vôs leadis
*Minorance slovene
*Dialets slovens dal Friûl
*Lenghis dal Friûl
* Lenghe prekmure
Dialets todescs dal Friûl

Tal Friûl a si cjatin dai puescj dulà che si fevelin dai **dialets todescs**. 
O vin sei une schirie di isulis lenghistichis in mieç di un teritori dulà che si fevele nome furlan, sei des zonis che no jerin furlanis fin a la prime vuere mondiâl.

## Isulis lenghistichis in Cjargne.

Si trate di puescj che a son stâts abitâts da int che e fevelave todesc in tal alt de etât di mieç. La popolazion e à par solit braure dal so dialet gjermanic ma a fevele ancje il furlan e a si considere cjargnele. Chestis isulis a son:
* Sapade, che e iere in provincie di Belun ma di qualchi an e je passade in te provincie di Udine, e di simpri e je sot la arcidiocesi di Udin.
* Sauris, che e jê la plui isolade des comunitâts todescjis e che e à mantignût une lenghe gjermaniche une vore arcaiche: il **sauran**.
* Tamau in comun di Paluce dulà che si fevele il **timavês**, un dialet de famee carinziane. Tal asîl e te scuele primarie si fasin des oris sei par timavês sei par furlan.

## La Val Cjanâl
*Articul principâl [[Valcjanâl]]*

La Val Cjanâl e jere clamade la Carinzie Cisalpine. Tal censiment dal 1910 i trê cuarts de int si diseve carinziane, scuasit un cuart slovene e nome ce che al restave a si diseve talian. Te zone il plurilenghisim todesc sloven e in part furlan, al jere avonde comun. 

Dopo la anession a la Italie de prime vuere mondiâl e de politiche nazionaliste taliane la composizion etniche a je stade dal dut scombussulade tant che tal 1970 si disevin di lenghe todescje o slovene fra il 10 e il 15 par cent de popolazion.
Val Resie

La **Val Resie ** e je une val alpine (mont plui alte: Mont Cjanine, 2587 m) che e si cjate in te part nord-orientâl dal Friûl, al confin cule Slovenie. In cheste val e ven fevelade une antighe varietât lenghistiche sclave, il resian, che purpûr no e je scognossude dal stât talian diretementri come lenghe minoritarie. A nivel teritoriâl, al corispuint plui o mancul al comun di Resie.

Al dispiet di ce che e crôt il plui dale int, la Val Resie no e fâs part de Cjargne.
Cjanâl dal Fier

Il **Cjanâl dal Fier** al comprint pôc sù pôc jù i comuns traviersâts de Fele, a drete dal turint Pontebane: Pontebe, Dogne, Scluse, Resiute e Mueç.
Val Cjanâl

La **Val Cjanâl** o **Valcjanâl** (*Kanalska dolina* par sloven, *Kanaltal* par todesc, *Valcanale* par talian) si cjate al confin dal Friûl cun la Austrie e la Slovenie e e je traviersade dal torent Fele. Al corispuint plui o mancul ai comuns di Tarvis, Malborghèt e a chê part di teritori dal comun di Pontebe che e sta a çampe de flumere Pontebane (il cors d'aghe che al segnave il confin tra Italie e Imperi Asburgjic prime de prime vuere mondiâl). 
La carateristiche principâl de val e je il jessi cuadrilengâl: in Val Cjanâl a si fevele talian, todesc, sloven e furlan. Un esempli concret di chest plurilenghisim a puedin jessi i toponims, come chei te tabele.

## Storie

La Val Cjanâl e à fat part par secui dal vescovât di Bamberghe e plui tart dal Imperi asburgjic. E je jentrade tal Ream d'Italie dome daspò la prime vuere mondiâl.
Il periodi fassist al è stat particularmentri dûr pale val: al regjim nazionalist no i lave propri ju il plurilinguisim locâl, che al jere radicât zaromai di secui (la Val Cjanâl e je pont di incuintri ideâl par i ceps lenghistics romanç, slâf e gjermanic): par chest a forin mandâts a "colonizâ" la val une vore di talians, che prime dal prin conflit mondiâl a costituivin dome l'11 % de popolazion. Cun acuarts bilaterâi di Mussolini cun Hitler (clamâts par talian "Opzioni"), i abitants che a favelavin sloven o todesc a forin clamâts pôcs agns plui tard a sielzi ce ch'a volevin fâ: o vendi lis lôr tignudis e deventâ citadins todescs, o restâ inte val e deventâ citadins completamentri di culture taliane. Interessant al è notâ che ancje la int che e favelave sloven e je stade fate rientrâ in chest acuart.
Daspò la vuere un pocje di int e je tornade, ma tancj a si son fats une gnove vite e cumò a vivin inaltrò.

Nonostant al segni robe di casson, la Val Cjanâl no e fas culturalmentri part dale Cjargne.

## Vôs leadis
*Lenghis dal Friûl
*Dialets slovens dal Friûl
*Dialets todescs dal Friûl
Variantis dal furlan

Il furlan al è une lenghe che e jê struturade in dute une schirie di dialets o, par doprâ la terminologjie che a ven par solit impleade, in **variantis locâls**.

Al reste dut câs un sisteme linguistic avonde omogjeni, intant parcè che al è avonde diferent di dutis lis lenghis convicinis e dopo parcè che i furlans, ancje cuant che a fevelin des variantis une vore diferentis, a rivin simpri a capîsi e a comunicâ fra di lôr ogniun doprant la proprie varietât. 

Cuant che invezit a fevelin cuntun forest a bandonin il furlan passant a un altre des lenghis che san plui dongje a che dal ospit.

Si pues disi che cuasit ducj i paisuts de Furlanie a dopredin une variante diferente e dut câs i fevelants furlan a son par solit bogns di visâsi subit di chestis diferencis ancje cuant che a son piçulis.

A son però des grandis fameis che a cjapin dentri scuasit dutis lis variantis dal furlan e che a son:

*Il furlan centrâl
*Il furlan gurizan e chel de basse
*Il cjargnel
*Il furlan concuardiês che si dopre di là da l'aghe.

Il furlan centrâl al è chel de coinè leterarie classiche e al è chel plui dongje al furlan standard doprât tai documents uficiâi.
Lis diferencis fra lis varietâts a son sei fonologjichis sei morfologjichis. 

## Comuns
Svuizare

La **Svuizare** (par todesc *Schweiz*, par francês *Suisse*, par talian *Svizzera* e par romanç *Svizra*) al è un stât de Europe centrâl. E cunfine a nord cu la Gjermanie, a est cul Liechtenstein e la Austrie, a sud cu la Italie e a ovest cu la France.

Il non ufiziâl al è par latin Confoederatio Helvetica, di dulà che al ven la sigle CH; par talian al devente *Confederazione Svizzera*, par todesc *Schweizerische Eidgenossenschaft*, par francês *Confédération Helvétique*, par romanç *Cunfederaziun Svizra*. La Svuizare e je une republiche federâl, dividude in cjantons; la capitâl e je Berna, capitâl ancje dal omonim cjanton. 

### Su pa lis lenghis de Confederazion
La lenghe plui doprade al ê il todesc (65% de int), secont al ê il francês (24%), po al ven il talian (10%) e il romanç cul 1%.
Lis primis trê a son lenghis uficiâls de Cunfederazion Elvetiche.
Il romanç e je la cuarte lenghe nazionâl de Sviçare dal 1938 e daspò dal 1996 ancje lenghe uficiâl parziâl, al ven a stâi ch'e je une lenghe ch'e je uficiâl nome pai rapuarts cui Romançs e no cun ducj. Di un pôc di timp la int e sta acetant la sostituzion des dôs lenghis scritis principâls romancis (il surmiran e in vallader) cul romanç grison (RG - rumantsch grischun) la lenghe unifiade (lingua unifitgada) valide par dut il Cjanton Grison, unic cjanton trilengâl e unic cjanton dulà ch'al ven fevelât il romanç.
Parîs

**Parîs** (in francês "Paris" e in latin Lutetia Parisiorum) e je la capitâl de France e cjaulûc de viere regjon Île-de-France cumò Region Parisienne. Si cjate sul flum Sene e e à scuasit 2,2 milions di abitants. E je la capitâl mondiâl de mode e dal lus, e e je cognossude ancje come *Ville Lumière* al ven a stâi "citât di lûs". Cun dute la aree urbane e rive a plui di 11 milions di abitants. Il patron de citât e je Sante Gjenovefe, ch'e convincè Atile a sparagnâ la citât tal V secul.

## Leams esternis
*  Sît uficiâl de citât
Saint-Dié-des-Vosges

**Saint-Dié-des-Vosges** al è un comun de France nord orientâl che al fas part de regjon Lorraine.

## Gjeografie

A si cjate sul flum Meurthe e al à scuasit 22 569 abitants (1999).

La altitudin e je di 310 m s.n.m., la estension di cirche 46,15 km², la densitât di 489 ab/km².

## Storie

1507 : Il cjartograf todesc Martin Waldseemüller al fas publicâ la *Cosmographiae Introductio* e la cjarte *Universalis Cosmographia*.

## Monuments

I monuments plui famôs di Saint-Dié-des-Vosges a son la catedrâl, la glesie di San Martino.

## Educazion
Lis dissiplinis studiadis al Institut universitaire de technologie (Universitât) a son : la eletricitât, la eletroniche, la informatiche e lis comunicazions.

## Personaçs famôs
* Vautrin Lud (1448-1527)
* Jacques Augustin (1759-1832), pitôr
* Jules Ferry (1832-1893), avocât e politic
* Ferdinand Brunot (1860-1938), profesôr universitari e linguist
* Fernand Baldensperger (1871-1958), profesôr universitari 
* Ivan Goll (1891-1950), scritôr e poete
* Jacques Brenner (1922-2001), scritôr e critic

## Leams esterns
* Pagjine dal comun 
* Institut universitaire de technologie (Universitât)
Nivel dal mâr

Il **nivel dal mâr** e je la altitudin di un pont rispiet a la superficie dal mâr, cence contâ lis variazions causadis da lis mareis. 

Cheste misure no je facile, parcè che il mâr al cambie simpri par efiet da lis corints, da lis mareis, dal timp atmosferic, de pression e v.i. Par chest spes si fevele pluitost di **nivel median dal mâr**, calcolât daspò di misuris che durin diviers agns e che eliminin lis variazions casuâls de altece; chest valôr al è doprât intes cjartis gjeografichis come "zero altimetric"; par esempli, par misurâ la altece di un comun, si cjape chê dal municipi e la si confronte cul zero altimetric.

## Variazions
Come si às za dit, il nivel al pues variâ, par esempli ancje in mârs diviers: il nivel dal mâr Mediterani al è plui bas di chel dal Ocean Atlantic, il mâr Adriatic al è plui alt in medie dal mâr Tiren, e plui alt inte part setentrionâl rispiet a chê meridionâl. In timps luncs, variazions a son ancje dovudis a la temperadure tal mont: par dî, dilunc lis etis glaciâls, il nivel dal mâr al jere un grum plui bas rispiet a chel di vuê.

## Cjale ancje
* Altitudin
* Coordenadis gjeografichis
Langobarts

I **Langobarts** (dal latin *langobardi*, salacor leât a lis barbis lungjis o a lis armis) a forin un popul gjermanic, vignût probabilmentri jù de Scandinavie. In altris lenghis a son ancje cognossûts come *lombarts*, di dulà che al ven il non Lombardie, che al inizi indicave la regjon dulà che a stavin i Langobarts.

## Storie
La storie dai Langobarts e je avonde scure, e la font plui impuartant e je la *[[Historia Langobardorum]]*, opare scrite dal frari cividalês Pauli Diacun tal VIII secul, e basade su lis informazions de *Origo Gentis Langobardorum*, une opare tramandade par vie orâl. Pauli Diacun al spieghe come il non origjinari dai Langobarts al jere *Winnili*; si insedarin tal I secul te Gjermanie, nomenâts ancje dal storic roman Tacit tal 98 d.C.. Fin al cuart secul a restarin plui che altri pastôrs; po, sburtâts des popolazions che a rivavin dal Est, a scugnirin spostâsi viers sud, in Austrie e in Panonie. 

Tal 568 d.C., sot dal comant dal re Alboìn, a traviersiarin lis Alps Juliis par invadi la penisule italiche, insiemit cun altris popui gjermanics (Bavars, Bulgars, Sassons). Secont la liende, Alboìn al viodè pe prime volte la planure furlane de Mont Matajûr. Chestis tieris a jerin pene stadis tornadis a concuistâ dai Bizantins, che a vevin parât vie i Ostrogots, ma la resistence e fo scjarse. Tal 569 d.C. i Langobarts a cjapin la prime citât impuartante, *Forum Iulii*, ven a stâi Cividât, che aromai e jere la citât orientâl plui grande daspò de ruvine di Aquilee. I Langobarts a stabilissin ca il prin ducat, chel dal Friûl, che Alboìn i da in man al nevôt Gjisulf. Dopo di chest i Langobarts a van indenant, a concuistin Vicenze, Verone e Pavie di Milan, che e devente la capitâl dal ream langobart; la penetrazion e va po indenant a Sud, cui Bizantins che a tegnin nome Ravene, Rome e zonis su la cueste.

## I Langobarts e il Friûl
Il ducat dal Friûl al reste un dai plui impuartants di dut il ream, e di Cividât a vegnin putrops rês. La citât e manten ancjemò vuê un patrimoni langobart, come il Templi e il Museu, che no àn paragons tal rest de Italie.

### La influence culturâl langobarde
La influence culturâl dai Langobarts sul Friûl e samee mancul significative di ce che si pues pensâ. Par esempli par furlan lis influencis langobardis a son limitadis plui che altri al lessic, ma chest al è forsit dovût al fat che la formazion dal furlan e ven plui tart, ator dal an Mil, e ancje al fat che, viodût che i Langobarts no jerin tancj, la influence fûr des citâts no à di jessi stade fuartone, sicheduncje la int e continuave a fevelâ e a compuartâsi come prime. Dal pont di viste des fiestis furlanis, par esempli il pignarûl, secont i studiôs, a son di origjins plui antighis, forsit celtichis.
Citât metropolitane di Vignesie

Le **[[Citât metropolitane]] di Vignesie** (zà provincie ma, come atrîs 13 grandîs citâs Taliânis, e an cabiât nom cu le leç 56/2014) e je une entitât teritoriâl dal Venit; e je une vore largje in estension, rivant fin al confin cu la Provincie di Udin. Inte citât metropolitane a son includûts ancje i comuns dal Mandament di Puart che storicamentri a fasevin part dal Friûl e che àn manifestât plui voltis il desideri di tornâ inte regjon Friûl-Vignesie Julie.

## Teritori
## Storie
## Economie
## Popolazion
Lenghe slovene

Il **sloven** (sl. *slovenski jezik* o in curt *slovenščina*) e je une lenghe slave fevelade di pôc plui di 2 milions di personis. E je la lenghe uficiâl de Slovenie. Il non, come chel dal slovac, al significhe leteralmentri *sclâf* (dal vieri sclâf *slověnskii*). Tra lis carateristichis plui peculiârs, al è il mantegniment dal gjenar duâl, carateristiche de lenghe proto-indoeuropeane.

Il sloven inte Jugoslavie e jere une des lenghis uficiâls, dongje dal serp-cravuat e dal macedon; al jere però subordinât al serp-cravuat, e no jere promozion pal so ûs.

## Cjale ancje
* Dialet prekmur
* Rosean
1945

1944 < **1945** < 1946

## Acjadiments
### In Friûl

*7 di Fevrâr - Un grup di partesans ros talians, al servizi di chei jugoslâfs, a lis malghis di Purçûs, parsore Faedis, a sterminin la brigade partesane Osôf taliane, di ispirazion catoliche. Tra i muarts al fo anche il fradi dal poete Pier Paolo Pasolini.

*1 di Mai - Udin a ven liberade dai soldâts americans e inglês. E je la fin da la ditature.

*2 di Mai - Gurize e ven ocupade des trupis jugoslavis. Mil gurizans a muraran.

*2 di Mai - i Todescs e i Cosâcs a copin 22 personis in chel di Davâr, jenfri i cuâi ancje il predi dal paîs Pietro Cortiula.

### Vie pal mont
* 14 di Mai - L'Austrie torne a jessi un stât indipendent
* 26 di Jugn- Firmât a San Francisco il statût dal ONU
* 17 di Otubar - Juan Domingo Perón al cjape il podê in Argjentine cuntun colp di stât
* 29 di Novembar - Josip Broz Tito al proclame la Republiche federâl jugoslave

## Nassûts
* 1 di Zenâr - Jacky Ickx, pilote di Formula 1
* 6 di Fevrâr - Bob Marley, musicist raggae († 1981)

## Muarts

## [[Premis Nobel]]
*fisiche - Wolfgang Pauli
*chimiche - Artturi Ilmari Virtanen
*midisine - Alexander Fleming, Ernst Boris Chain, Howard Walter Florey
*leterature - Gabriela Mistral
*pâs - Cordell Hull

## Variis

## Cjale ancje
* Storie an par an
Altitudin

La **altitudin** e je la misure de distance verticâl di un ogjet o di un pont rispiet a un riferiment; e pues jessi relative (distance tra doi ponts a câs) o assolude (che si intint in gjenar come altitudin rispiet al nivel dal mâr).

Inte aviazion, il tiermin altitudin al ven doprât par indicâ la elevazion sul nivel dal mâr, par indicâ chê rispiet a un altri pont si dopre la peraule altece.

Come unitât di misure, si doprin i pîts (1 pît = 0,3048 metris) intai Stâts Unîts e intal Ream Unît, ma ancje tal cjamp de aviazion. In dut il rest dal mont si doprin i metris.

Su la Tiere, la altitudin plui elevade e je su la mont Everest, dulà che si rive, secont i ultins dâts, a 8.850 metris s.n.m. Al è interessant notâ che chest al è dome 1/720 de misure dal rai de Tiere, par cui trascurabil in tiermins gjenerâls.

## Studi des altitudins
Il studi des altitudins si clame *ipsografie*; la altitudin mediane des tieris e je tra i 500 e i 600 metris; l'Europe e la altitudin mediane plui basse, ator dai 230 m.

## Leams esternis
* Altitudin di un grum di citâts dal mont
A

Il **A(a)** al è il prin segn dal alfabet furlan e de plui part dai alfabets latins. Par furlan si cjate sei la a normâl che tes formis acentadis di à e â.

## Storie dal A

### Evoluzion

Ancjemò vuê intal alfabet arap e in chel ebraic la prime letare si clame rispetivamentri *alif* e *aleph*.

## Altris significâts dal A
### Fisiche
* **A** al rapresente il numar di masse dai atoms
* **Å** al è il simbul dal Ångström, unitât di misure de lungjece des ondis
### Linguistiche
* Par grêc, il **a-** al è un prefìs privatîf
### Medisine
* **A** al è un dai grups sanghins dal om
### Musiche
* **A** al è la note musicâl **la** pe notazion doprade tai pai di lenghe inglese o todescje
### Traspuarts
* **A** al è la plache automobilistiche de Austrie
### Unitâts di misure
* Tal sisteme internazionâl (SI) al è il simbul di Ampere, la unitât di misure de corint eletriche
### Altris
* Un **A** cun ator un cercli al è un simbul anarchist
186 p.d.C.

## Acjadiments
* Il Senât Roman al da fûr un decret, il Senatus consultum de Bacchanalibus, par proibî in dute la Italie i Bacchanalia, fûr che par câs speciâi. Chest provediment al fo cjapât par vie che il cult dai Bacchanalia si stave spandint svelt in dute la republiche, e si pensave che i siei aderents a si dedicassin a ducj i gjenars di crimins e cospirazions politichis tai lôr incuintris di gnot.
* Secont chel che al conte il storic roman Titus Livius, 12.000 Celts a vegnin ju dai monts e a tachin a tirâ su une citât fortificade te plane furlane dongje di dulà che a nassarà Aquilee. I romans a cirin di impedîlu imprin cun la diplomazie.

## Nassûts
* Tolomeu VI Filometor, re dal Egjit dal 180 p.d.C. († 145 p.d.C.)

## Muarts

## Cjale ancje
* Storie an par an
185 p.d.C.

186 p.d.C. < **185_p.d.C. ** < 184 p.d.C.

## Acjadiments
* Par parâ vie i Celts rivâts l'an prin inte plane furlane i romans a mandin dai soldâts. I Celts spaventâts a van vie cence che a coventedi tacâ la vuere.
## Nassûts

## Muarts

## Cjale ancje
* Storie an par an
181 p.d.C.

182_p.d.C. < **181_p.d.C. ** < 180_p.d.C.

## Acjadiments
* Il senât di Rome al decrete la fondazion de colonie latine di Aquilee, Lucius Manlius Acidinus, Publius Cornelius Scipio Nasica, Gaius Flaminius cun 3.000 colonos a tachin a tirâ su la citât.

## Nassûts

## Muarts

## Cjale ancje
* Storie an par an
179 p.d.C.

180_p.d.C. < **179_p.d.C. ** < 178_p.d.C.

## Acjadiments
* 3.000 Celts Cjarnics a vegnin ju te plane domandant tiere par puartâ a passon lis bestiis. Il senât di Rome al dîs di no e al tache une vuere par tignî bogns i Celts .

## Nassûts

## Muarts

## Cjale ancje
* Storie an par an
177 p.d.C.

178_p.d.C. < **177_p.d.C. ** < 176_p.d.C.

## Acjadiments
* Aquilee e jê la base pai soldâts romans che a van a batisi in Ilirie.

## Nassûts

## Muarts

## Cjale ancje
* Storie an par an
Balon

Il **Balon** al è un sport dulà che dôs scuadris di undis zuiadôrs a àn di rivà a butà la bale te puarte de scuadre aversarie. Dome il puartîr al pues doprà lis mans e i braçs, chei altris a doprin i pîts e il cjâf. Une partide di balon e dure 90 minûts e e jè componude di doi timps di 45 minûts ognidun, e e vinç la scuadre che ae fin dai 90 e à fat plui goi. Lis partidis a son regoladis di un arbitri. 

Al è il sport plui praticât tal mont.

I campionâts di balon plui cognossûts e innomenâts a son chel talian, chel spagnûl e chel inglês; in chescj 3 campionâts a zuin lis scuadris plui impuartants dal pianete.

## Il balon in Friûl
La scuadre plui impuartant dal Friûl-Vignesie Julie e jè l'Udinês (clamade ancje Udin), che e zuie tal Campionât Talian di Serie A. La Triestine e zuie inte Serie C dal Campionât Talian. Altris scuadris de regjon a zuin in campionâts no professionistics.

## Vôs leadis
* Cope dal mont di balon 
* Balon di aur